

**แผนส่งเสริมการท่องเที่ยว**

**องค์การบริหารส่วนตำบลนนทรี**

**ประจำปีงบประมาณ พ.ศ.2560**

**จัดทำโดย**

**สำนักงานปลัด องค์การบริหารส่วนตำบลนนทรี**

**โทร ๐-๓๗๒๑-๘๓๘๒**

**www.tambonnontree.com**

**คำนำ**

นโยบายในการพัฒนาบริการและส่งเสริมการท่องเที่ยวเพื่อให้ประเทศไทยเป็นศูนย์กลางการท่องเที่ยวแห่งเอเชีย โดยกำหนดเป้าหมายหลักในการพัฒนาด้านสาธารณูปโภค ที่พัก สาธารณสุขพื้นฐาน การเข้าถึงแหล่งท่องเที่ยว รูปแบบการท่องเที่ยวที่หลากหลาย การเสนอวัฒนธรรมไทยที่เป็นเอกลักษณ์ การกำหนดมาตรฐานความปลอดภัยแก่นักท่องเที่ยว ซึ่งเป้าหมายดังกล่าวมีความจำเป็นต้องอาศัยความร่วมมือจากทุกฝ่าย เพื่อส่งเสริมให้การท่องเที่ยวของไทยได้พัฒนาอย่างเต็มศักยภาพ และบรรลุเป้าหมายได้ประโยชน์ด้วยกันทุกฝ่ายและมีความยั่งยืน นโยบายดังกล่าวมีความสำคัญต่อการส่งเสริมการท่องเที่ยวทุกระดับโดยเฉพาะในระดับท้องถิ่น ประกอบกับแผนการกระจายอำนาจให้แก่องค์กรปกครองส่วนท้องถิ่นได้กำหนดให้การท่องเที่ยวแห่งประเทศไทยถ่ายโอนภารกิจด้านการท่องเที่ยวให้แก่องค์กรปกครองส่วนท้องถิ่น และนอกจากนี้งานด้านการส่งเสริมการท่องเที่ยวยังเป็นภารกิจตามอำนาจหน้าที่ขององค์กรปกครองส่วนท้องถิ่นตามที่กฎหมายกำหนด องค์กรปกครองส่วนท้องถิ่น ซึ่งมีแหล่งท่องเที่ยวและกิจกรรมด้านการท่องเที่ยวควรมีแนวทางในการดำเนินการเพื่อให้เกิดประโยชน์สูงสุดต่อชุมชนและการท่องเที่ยวโดยรวมของประเทศ โดยยึดหลักการส่งเสริมการท่องเที่ยวตามที่การท่องเที่ยวแห่งประเทศไทยใช้เป็นแนวทางและแนวปฏิบัติในการดำเนินงานด้านการท่องเที่ยว

องค์การบริหารส่วนตำบลนนทรี เห็นว่าการจัดทำแผนส่งเสริมการท่องเที่ยวองค์การบริหารส่วนตำบลนนทรี เป็นสิ่งสำคัญที่องค์กรปกครองส่วนท้องถิ่นพึงกระทำ เพื่อเป็นการพัฒนาและส่งเสริมการท่องเที่ยวเป็นไปในทิศทางที่ถูกต้องและเหมาะสม ซึ่งต้องใช้การวางแผนอย่างเป็นระบบ จากนั้นก็นำแผนงานและโครงการไปสู่การปฏิบัติ โดยมีการกำกับดูแลติดตามจนบรรลุวัตถุประสงค์ที่กำหนดไว้ จึงได้จัดทำแผนส่งเสริมการท่องเที่ยว ประจำปีงบประมาณ พ.ศ. 2560 ขึ้น

องค์การบริหารส่วนตำบลนนทรี

**สารบัญ**

**แผนส่งเสริมการท่องเที่ยว องค์การบริหารส่วนตำบลนนทรี ประจำปีงบประมาณ พ.ศ.2560 หน้า**

**ส่วนที่ 1 สภาพทั่วไปและข้อมูลพื้นฐาน 1**

ที่ตั้งและอาณาเขต 1

ภูมิประเทศ 1

การประกอบอาชีพ 1

จำนวนหมู่บ้านในเขตปกครอง 2

การบริการพื้นฐาน 2

ด้านสาธารณสุข 3

ด้านการศึกษา 3

**ส่วนที่ 2 การวิเคราะห์ศักยภาพและเป้าหมายการท่องเที่ยว 5**

นโยบายการพัฒนาด้านทรัพยากรธรรมชาติและสิ่งแวดล้อม 5

การพัฒนาและส่งเสริมการท่องเที่ยว 5

เป้าหมายการท่องเที่ยวขององค์การบริหารส่วนตำบลนนทรี 5

ปัจจัยและสถานการณ์การเปลี่ยนแปลงที่มีผลต่อการพัฒนา 6

**ส่วนที่ 3 วิสัยทัศน์ และยุทธศาสตร์การพัฒนา 8**

การสรุปสถานการณ์พัฒนา SWOT Analysis 8

การวิเคราะห์ศักยภาพ 10

**ส่วนที่ 4 แผนส่งเสริมการท่องเที่ยว ประจำปีงบประมาณ 2560 12**

แผนงาน/โครงการ/กิจกรรม ประจำปีงบประมาณ 2560 12

แผนดำเนินงานส่งเสริมการท่องเที่ยว ประจำปีงบประมาณ 2560 14

**ส่วนที่ ๑**

1

**สภาพทั่วไปและข้อมูลพื้นฐาน**

**ที่ตั้งและอาณาเขต**

                 องค์การบริหารส่วนตำบลนนทรี ตั้งอยู่ในภาคตะวันออกของประเทศ ห่างจากกรุงเทพมหานคร ประมาณ 150 กิโลเมตร ใช้เวลาเดินทางประมาณ 1 ชั่วโมง 45 นาที เป็นจุดเชื่อมโยงการคมนาคมจากกรุงเทพมหานคร ภาคกลาง ภาคอีสาน ภาคตะวันออก

ทิศเหนือ  มีอาณาเขตติดต่อกับตำบลตะพานหิน อำเภอนาดี ตำบลดงบัง และตำบลคำโตนดอำเภอ ประจันตคาม จังหวัดปราจีนบุรี

ทิศตะวันออก มีอาณาเขตติดต่อกับตำบลนาแขม อำเภอกบินทร์บุรี จังหวัดปราจีนบุรี

ทิศใต้            มีอาณาเขตติดต่อกับตำบลวังดาล อำเภอกบินทร์บุรี จังหวัดปราจีนบุรี

ทิศตะวันตก     มีอาณาเขตติดต่อกับตำบลดงบัง อำเภอประจันตคาม จังหวัดปราจีนบุรี

ตามประกาศกระทรวงมหาดไทย (ฉบับที่ 4) ลงวันที่ 14 มิถุนายน พ.ศ. 2549

องค์การบริหารส่วนตำบลนนทรี   มีระยะห่างจากอำเภอกบินทร์บุรี ประมาณ  20  กิโลเมตร

เนื้อที่โดยประมาณขององค์การบริหารส่วนตำบลนนทรี67.38 ตารางกิโลเมตร

คิดเป็นจำนวนไร่ประมาณ 42,113 ไร่

**ภูมิประเทศ**

                 ภูมิประเทศขององค์การบริหารส่วนตำบลนนทรี  โดยส่วนใหญ่เป็นที่ราบดินร่วนปนทรายพื้นที่ประกอบด้วย ลำคลองหลายสาย  ซึ่งเหมาะกับการทำการเกษตร

**ลักษณะภูมิอากาศ**

                 สภาพภูมิอากาศมีลักษณะอบอุ่นตลอดปี  มี 2 ฤดู  คือ  ฤดูร้อน  ระหว่างเดือน  กุมภาพันธ์ - พฤษภาคม  และฤดูฝน  จะมีฝนตกชุกในช่วงเดือน  มิถุนายน - พฤศจิกายน

**การประกอบอาชีพ**

ประกอบอาชีพเกษตรกรรม และมีที่ราบเชิงเขาและเทือกเขาในพื้นที่ทางตอนบนของพื้นที่เป็นป่าไม้

**ข้อมูลประชากรในพื้นที่**

|  |  |  |  |
| --- | --- | --- | --- |
| **ประชากร** | **ชาย** | **หญิง** | **รวม** |
| สัญชาติไทย | 4,503 | 4,834 | 9,337 |
| สัญชาติอื่นๆ ที่ไม่ใช่ไทย | 1 | 2 | 3 |
| รวม | 4,504 | 4,836 | 9,340 |

2

**จำนวนหมู่บ้านในเขตปกครอง**

          จำนวนหมู่บ้าน 16 หมู่บ้าน (แสดงจำนวนหมู่บ้านในเขตองค์การบริหารส่วนตำบล)

- จำนวนหมู่บ้านในเขตองค์การบริหารส่วนตำบลนนทรี   มีจำนวน  16  หมู่บ้าน

หมู่ที่ 1 บ้านหนองอนามัย ชื่อผู้ใหญ่บ้าน นายตาก คำขจร

หมู่ที่ 2 บ้านสระขุด ชื่อผู้ใหญ่บ้าน นายสังเวียน รื่นลา

หมู่ที่ 3 บ้านท่ากฐิน ชื่อผู้ใหญ่บ้าน นายสมจิตร ไพเราะ

หมู่ที่ 4 บ้านคลองยาง ชื่อผู้ใหญ่บ้าน นายบุญสวย เพาะแป้น

หมู่ที่ 5 บ้านหนองไฮ ชื่อผู้ใหญ่บ้าน นายสมยศ ทองมงคล

หมู่ที่ 6 บ้านโนนสะอาด ชื่อผู้ใหญ่บ้าน นายสนิท โพโส

หมู่ที่ 7 บ้านโคกสว่าง ชื่อผู้ใหญ่บ้าน นายสมชาย ปัทธิสามะ

หมู่ที่ 8 บ้านโนนสูง ชื่อผู้ใหญ่บ้าน นายยุทธ อร่ามเรือง

หมู่ที่ 9 บ้านหนองบัว ชื่อผู้ใหญ่บ้าน นายกิตติศักดิ์ บุบผา

หมู่ที่ 10 บ้านหนองป่าตอง ชื่อผู้ใหญ่บ้าน นางวาสนา คำสิงห์ด่อน

หมู่ที่ 11 บ้านวังหรี่ ชื่อผู้ใหญ่บ้าน นายสุอัฐ แก้ววงษ์

หมู่ที่ 12 บ้านหนองข่า ชื่อผู้ใหญ่บ้าน นายโสภา พิลาแพง

หมู่ที่ 13 บ้านเขาปูน ชื่อผู้ใหญ่บ้าน นายวิรัตน์ ชมโท

หมู่ที่ 14 บ้านหนองม่วง ชื่อผู้ใหญ่บ้าน นายประชีพ บึงโบก

หมู่ที่ 15 บ้านหนองคุ้ม ชื่อผู้ใหญ่บ้าน ส.อ.ชนินทร์ สิงห์ชุมพร

หมู่ที่ 16 บ้านโนนสูง ชื่อกำนัน นายธนกร สุริยธนธร

**การบริการพื้นฐาน**

**การคมนาคม**

องค์การบริหารส่วนตำบลนนทรี มีเส้นทางหลวงแผ่นดิน หมายเลข 33  (ถนนสุวรรณศร)   เป็นเส้นทางคมนาคมสายหลักผ่าน  ออกสู่จังหวัดสระแก้วและจังหวัดปราจีนบุรี

**ถนนลาดยาง  จำนวน  16  สายประกอบด้วย**

           -  ถนนลาดยางสายจากแยกถนนสุวรรณศรใช้เป็นเส้นทางคมนาคมผ่านหมู่ 5 (บริเวณนิคมอุตสาหกรรมเครือสหพัฒน์ –กบินทร์บุรี ) ผ่านหมู่  1 , 13 และออกสู่หมู่ 9  ของตำบล  นาแขม   อ.กบินทร์บุรี

           -  ถนนลาดยางจากถนนสุวรรณศร เข้าหมู่ 4  ตำบลนนทรี ใช้เป็นเส้นทางคมนาคมภายในหมู่ 4  ออกสู่ วัดมุ่งประสิทธิ์  หมู่ 8  ตำบลนนทรี

           -  ถนนลาดยางจากถนนสุวรรณศร หมู่ 15 ตำบลนนทรี  ใช้เป็นเส้นทางคมนาคม จากหมู่ 15  ผ่านหมู่ 8,9 ,11 และ หมู่ที่  12  ติดกับอุทยานแห่งชาติเขาใหญ่

**ถนนคอนกรีต** จำนวน 75  สาย ใช้เป็นคมนาคมภายในหมู่บ้าน

**ถนนลูกรัง** เฉพาะที่เป็นสายหลักเชื่อมหมู่บ้านจำนวน   34  สาย และถนนดิน/อื่นๆ ภายในหมู่บ้าน

จำนวน  94  สาย

**ถนนแอสฟัลท์ติก** สายหลักเชื่อมหมู่บ้าน 6 หมู่13 และหมู่ 15 จำนวน 5  สาย

**ถนนดิน/อื่นๆ** ภายในหมู่บ้านจำนวน  94  สาย

มีการบริการรถโดยสารประจำทาง จากขนส่งอำเภอกบินทร์บุรี ไปภาคตะวันออก  ภาคตะวันออกเฉียงเหนือ และมีรถตู้ โดยสาย กรุงเทพ อนุสาวรีย์ รังสิต กบินทร์บุรี รถรับส่งผู้โดยสารปรับอากาศสายกรุงเทพฯ-อรัญประเทศ รับผู้โดยสารตลอดทั้งวัน

3

**แหล่งน้ำธรรมชาติ แหล่งน้ำเพื่อการอุปโภค – บริโภค**

           -  ลำน้ำ, ลำห้วย          3     สาย

-  บึง, หนองและอื่น ๆ          4     แห่ง

**แหล่งน้ำที่สร้างขึ้น**

          -   ฝาย                      2       แห่ง

          -   บ่อน้ำตื้น               380    แห่ง

          -   บ่อโยก                  124    ตัว

          -   บ่อบาดาล               49      แห่ง

          -   ทำนบ                   5       แห่ง

          -  ประปาหมู่บ้าน          26       แห่ง


**ด้านสาธารณสุข**

**ในเขตตำบลนนทรี มีสถานบริการด้านสาธารณสุข ดังนี้ คือ**

           โรงพยาบาลส่งเสริมสุขภาพตำบลนนทรีตั้งอยู่หมู่ที่ 8 บ้านนนทรี  มีข้าราชการ 6 คน พนักงานจ้าง 6 คน ให้บริการแก่ประชาชนในเขตพื้นที่ทั้ง 16 หมู่บ้าน  การบริการด้านสาธารณสุขของตำบลนนทรี นับว่ามีความสะดวกแก่ประชาชนอย่างทั่วถึง   ซึ่งนอกจากจะรับบริการจากโรงพยาบาลส่งเสริมสุขภาพตำบลนนทรีแล้ว ยังสามารถรับริการที่โรงพยาบาลอำเภอกบินทร์บุรีได้อย่างสะดวก เนื่องจากมีเส้นทางคมนาคมที่สะดวก นอกจานี้ มีอาสาสมัครสาธารณสุขมูลฐานทุกหมู่บ้าน  ทั้ง 16 หมู่บ้าน ทำหน้าที่ในการดูแลป้องกันและแก้ไขปัญหาโรคติดต่อในหมู่บ้าน ส่งเสริมและพัฒนาระบบสาธารณสุขมูลฐานร่วมกับองค์การบริหารส่วนตำบล

**ด้านการศึกษา**

          ตำบลนนทรี มีโรงเรียนในสังกัดสำนักงานคณะกรรมการศึกษาขั้นพื้นฐาน (สพฐ.) ตั้งให้บริการประชาชนในตำบล จำนวน 6 แห่ง ดังนี้



**โรงเรียนระดับมัธยมศึกษา**สังกัดองค์การบริหารส่วนจังหวัดปราจีนบุรี จำนวน 1 แห่ง คือโรงเรียนนนทรีวิทยาคม หมู่ 8 ตำบลนนทรี อำเภอ กบินทร์บุรี จังหวัดปราจีนบุรี

4

**ศูนย์การศึกษานอกโรงเรียน** จำนวน 1 แห่ง ตั้งอยู่ หมู่ที่ 15 บ้านหนองคุ้ม

**ศูนย์พัฒนาเด็กเล็ก** ในความรับผิดชอบ จำนวน 6 แห่ง ประกอบด้วย

|  |  |  |  |  |
| --- | --- | --- | --- | --- |
| **ที่** | **ศูนย์พัฒนาเด็กเล็ก 3 ขวบ** | **เพศ** | | **รวม** |
| **ชาย** | **หญิง** |
| 1 | ศพด.รร.บ้านหนองอนามัย | 14 | 10 | 24 |
| 2 | ศพด.รร.บ้านโนนสะอาด | 10 | 10 | 20 |
| 3 | ศพด.รร.บ้านหนองบัว | 7 | 5 | 12 |
| 4 | ศพด.รร.วัดศรีสุวรรณาราม | 11 | 9 | 20 |
| 5 | ศพด.รร.วัดตันทาราม | 7 | 6 | 13 |
| 6 | ศพด.รร.บ้านหนองหัวช้าง | 12 | 8 | 20 |
|  | รวม | 61 | 48 | 109 |

**ส่วนที่ 2**

5

**การวิเคราะห์ศักยภาพและเป้าหมายการท่องเที่ยว**

**นโยบายการพัฒนาด้านทรัพยากรธรรมชาติและสิ่งแวดล้อม**

1. พัฒนาแหล่งทรัพยากรธรรมชาติที่มีอยู่ให้เป็นแหล่งท่องเที่ยว เช่น ปรับปรุงภูมิทัศน์และเส้นทางท่องเที่ยวให้พร้อม ตลอดถึงส่งเสริมการจัดการท่องเที่ยวเชื่อมโยงกับอาชีพการเกษตรในพื้นที่ที่มีศักยภาพตามวิถีชีวิตชุมชน

2. ส่งเสริมการปลูกต้นไม้ทั้งไม้ยืนต้น ไม้ดอก ไม้ประดับ ภายในเขตองค์การบริหารส่วนตำบลนนทรี

3. สร้างจิตสำนึกของประชาชนให้รักและช่วยกันรักษาทรัพยากรธรรมชาติและสิ่งแวดล้อมโดยการให้เข้ามามีส่วนร่วมในการรับผิดชอบ

**การพัฒนาและส่งเสริมการท่องเที่ยว**

1. ส่งเสริมการพัฒนาโครงสร้างพื้นฐานที่สนับสนุนการท่องเที่ยวและเร่งรัดการปรับปรุงมาตรฐานในเรื่องสิ่งอำนวยความสะดวกความปลอดภัยและสุขอนามัย

2. พัฒนา บูรณะ และฟื้นฟูแหล่งท่องเที่ยวทางธรรมชาติ ศาสนาและวัฒนธรรมเดิมที่มีอยู่แล้ว ส่งเสริมการพัฒนาแหล่งท่องเที่ยวใหม่ที่มีศักยภาพสามารถเชื่อมโยงธรรมชาติ ศิลปวัฒนธรรมและวิถีชีวิตของชุมชน

3. ส่งเสริม สนับสนุนตลาดนักท่องเที่ยวภายในพื้นที่และภายในจังหวัด

4. ส่งเสริมกิจกรรมและรูปแบบการท่องเที่ยวเพื่อสร้างคุณค่าและมูลค่าเพิ่มทางการท่องเที่ยว

5. ผลักดันความร่วมมือของหน่วยงานต่างๆ เพื่อให้บริการนักท่องเที่ยวอย่างมีคุณภาพ

6. พัฒนาด้านการตลาดและประชาสัมพันธ์เพื่อยกระดับแหล่งท่องเที่ยวให้เป็นที่รู้จัก

**เป้าหมายการท่องเที่ยวขององค์การบริหารส่วนตำบลนนทรี**

1. ร่วมกันสร้างเป้าหมายที่เราต้องการ ต้องการเห็นการท่องเที่ยวของเราเป็นเช่นไร ?

- มีนักท่องเที่ยวเข้ามาเยี่ยมชมแหล่งท่องเที่ยวตามธรรมชาติ

- ต้องการให้ตำบลนนทรีเป็นแหล่งท่องเที่ยวทางธรรมชาติ และแหล่งท่องเที่ยวทางการเกษตรอย่างเต็มรูปแบบ

- ประชาชนมีแหล่งรายได้ทางการท่องเที่ยวเสริม

- ต้องการให้นักท่องเที่ยวประทับใจในสินค้าและบริการของคนในชุมชน

- ต้องการให้คนในชุมชนมีจิตสำนึกในการอนุรักษ์แหล่งท่องเที่ยว ช่วยกันดูแลรักษา ทรัพยากรธรรมชาติ

- ต้องการให้แหล่งท่องเที่ยวในพื้นที่ตำบลนนทรีเป็นที่รู้จัก

**มิติด้านสิ่งแวดล้อม**

6

* ประชาชนในชุมชนเอื้อเฟื้อกันเหมือนในอดีต
* ให้ป่าไม้มีความอุดมสมบูรณ์

**มิติในด้านเศรษฐกิจ**

* คนในท้องถิ่นมีงานทำ เศรษฐกิจในชุมชนดี
* ไม่มีปัญหาทางสังคม คนในชุมชนมีความสุข
* ชุมชนมีชื่อเสียงเป็นที่รู้จักกันทั่วไป

**ปัจจัยและสถานการณ์การเปลี่ยนแปลงที่มีผลต่อการพัฒนา**

**ผลการวิเคราะห์ปัญหาและความต้องการของประชาชน**

**1**. **ปัญหาโครงสร้างพื้นฐาน**  
1.1 การคมนาคมชำรุด ไม่สะดวกต่อการเดินทาง

1.2 การระบายน้ำไม่สะดวกมีผลให้น้ำท่วมขังเมื่อเกิดฝนตกหนัก

**2. ปัญหาด้านแหล่งน้ำ**

2.1 ภาชนะเก็บน้ำมีไม่เพียงพอในฤดูแล้ง

2.2 แหล่งน้ำเพื่อการเกษตรมีไม่เพียงพอ

**3. ปัญหาด้านเศรษฐกิจ**

3.1 ราคาพืชผลทางการเกษตรตกต่ำ เมื่อเทียบกับต้นทุน

3.2 ปัญหาด้านรายได้ไม่เพียงพอต่อการประกอบอาชีพ

3.3 ปัญหาด้านตลาด

3.4 ประชาชนไม่ค่อยมีความรู้ด้านวิชาการในการผลิต

3.5 การส่งเสริมกลุ่มอาชีพมักประสบความล้มเหลว

3.6 งบประมาณ บุคลากรเพื่อส่งเสริมการท่องเที่ยว มีน้อย

**4. ปัญหาด้านสังคม**

4.1 การบริการด้านสาธารณูปการมีน้อย

4.2 ประชาชนด้อยโอกาสทางข่าวสารข้อมูล

4.3 การส่งเสริมด้านศาสนา วัฒนธรรมยังไม่จริงจัง

**5. ปัญหาด้านสาธารณสุข และอนามัย**

5.1 ปัญหาโรคระบาด และโรคติดต่อ

**6. ปัญหาด้านทรัพยากรธรรมชาติและสิ่งแวดล้อม**

6.1 จิตสำนึก และการให้ความสำคัญทรัพยากรธรรมชาติ

6.2 ปัญหาดินเปรี้ยว เป็นกรด-ด่าง

6.3 ปัญหาป่าไม้ถูกทำลาย

**7. ปัญหาด้านการเมือง การบริหาร**

7

7.1 บุคลากรไม่ค่อยมีความรู้ ความเข้าใจเท่าที่ควร

7.2 ประชาชนให้ความสำคัญในการมีส่วนร่วมน้อย

7.3 การพัฒนาด้านรายได้ ไม่ดีเท่าที่ควร

**ส่วนที่ 3**

8

**วิสัยทัศน์ และยุทธศาสตร์การพัฒนา**

**3.1 การสรุปสถานการณ์พัฒนา SWOT Analysis**

**(จุดแข็ง จุดอ่อน โอกาสและอุปสรรค)**

ด้วยรัฐธรรมนูญแห่งราชอาณาจักรไทย พุทธศักราช 2550 มาตรา 287 วรรค 3 บัญญัติให้องค์กรปกครองส่วนท้องถิ่นต้องรายงานผลการดำเนินงานต่อประชาชนในเรื่อง การจัดทำงบประมาณ การใช้จ่าย และผลการดำเนินงานในรอบปี เพื่อให้ประชาชนมีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 ข้อ 30 (5) กำหนดให้ผู้บริหารองค์กรปกครองส่วนท้องถิ่น เสนอผลการติดตามและประเมินผลต่อ สภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนทราบโดยทั่วไปอย่างน้อยปีละหนึ่งครั้ง ภายในเดือนธันวาคมของทุกปี

**1) ด้านโครงสร้างพื้นฐาน ด้านสาธารณูปโภค และสาธารณูปการ**

ผลการพัฒนาขององค์การบริหารส่วนตำบลนนทรี ในปีที่ผ่านมาได้มีการพัฒนาและช่วยแก้ปัญหาความเดือดร้อนและบรรเทาความต้องการของประชาชน ในด้านโครงสร้างพื้นฐาน ด้านสาธารณูปโภค ด้านแหล่งน้ำได้ระดับหนึ่ง เนื่องจากมีข้อจำกัดด้านงบประมาณ ประกอบกับต้องรับผิดชอบพื้นที่ครอบคลุมทั้งองค์การบริหารส่วนตำบลนนทรี จึงไม่สามารถแก้ไขปัญหาดังกล่าวให้หมดไปเพราะต้องใช้งบประมาณมาก แต่ความต้องการของประชาชนด้านนี้จึงมีอีกจำนวนมาก เช่น การก่อสร้างถนน ปรับปรุงถนน ซ่อมแซมถนน และอื่นๆภายในชุมชนหมู่บ้าน การขยายเขตไฟฟ้า ระบบประปา แหล่งน้าเพื่อการเกษตร ทำให้ไม่สามารถดำเนินการได้อย่างทั่วถึง พื้นที่ตามแผนพัฒนาที่กำหนดไว้ จึงนำสภาพปัญหาและความต้องการที่เคยเสนอมา และดำเนินการจัดทำประชาคม

เสนอปัญหาและความต้องการ บรรจุเข้าแผนยุทธศาสตร์การพัฒนาองค์การบริหารส่วนตำบลนนทรี เพื่อนำไป จัดทำแผนพัฒนาสามปีขององค์การบริหารส่วนตำบลแก้ไขในปีต่อไป

**2) ด้านคนและสร้างสังคมให้เข้มแข็ง**

ปัญหาสุขภาพของประชาชน เป็นปัญหาที่สำคัญที่มีผลต่อการพัฒนาชุมชน หรือการพัฒนาประเทศ ซึ่งรัฐบาลก็ได้ให้ความสำคัญ ในการสร้างเสริมสุขภาพของประชาชนของชาติให้ทุกคนมีสุขภาพที่ดี หากไม่มีการดูแลรักษาสุขภาพของประชาชนอย่างทั่วถึงแล้ว จะส่งผลทำให้เกิดปัญหาในภาพรวมของการพัฒนาในทุกด้าน ดังนั้นจึงต้องมีการเอาใจใส่ดูแลรักษาสุขภาพของประชาชน ให้มีสุขภาพพลานามัยที่สมบูรณ์ ปราศจากโรคภัย ไข้เจ็บ ปัจจุบันปัญหาด้านการศึกษาเป็นปัญหาที่สำคัญ ที่จะต้องเร่งเสริมสร้างการเรียนรู้ให้แก่ประชากร เพื่อเป็นการพัฒนาศักยภาพของประชากรให้มีคุณภาพ สามารถพัฒนาตนเองให้เข้ากับยุคสมัย และสังคมที่เปลี่ยนแปลงตลอดเวลา หากไม่มีการส่งเสริมการเรียนรู้จะทำให้ประชากร ตกเป็นผู้ด้อยโอกาสทางสังคม มีทางเลือกในการดำเนินชีวิตน้อยลง จึงจำเป็นต้องมีการส่งเสริมการเรียนรู้ในทุกระดับ ตลอดจนรักษาขนบธรรมเนียมประเพณี ที่เป็นเอกลักษณ์ของชุมชนให้คงอยู่ตลอดไป

**3) ด้านเศรษฐกิจและแก้ไขปัญหาความยากจน**

9

รัฐบาลแก้ไขปัญหาด้านเศรษฐกิจมาโดยตลอด แต่ก็ไม่สามารถแก้ไขปัญหาทางด้านนี้ให้หมดไป เนื่องจากภาวะเศรษฐกิจตกต่ำต่อเนื่องมาหลายปี พืชผลทางการเกษตรตกต่ำ ขาดเงินทุนหมุนเวียนในภาคอุตสาหกรรม ต้องลดการผลิต ลดคนงาน ทำให้คนว่างงานเพิ่มมากขึ้น ไม่มีรายได้เลี้ยงดูครอบครัว องค์การบริหารส่วนตำบลนนทรี ได้มีการส่งเสริมอาชีพต่างๆ ให้ราษฎรมีรายได้เสริมเพื่อเพิ่มรายได้ให้กับครอบครัวสนับสนุนให้ประชาชนดำเนินงานตามแนวเศรษฐกิจพอเพียง ส่งเสริมการประกอบอาชีพ ให้กับราษฎร์ได้พัฒนาฝีมือและมีการรวมกลุ่มพัฒนาผลิตภัณฑ์โดยอาศัยภูมิปัญญาชาวบ้านเพื่อจัดทำธุรกิจขนาดย่อม จัดหาตลาดกลางร้านค้าชุมชนศูนย์จำหน่าย ให้เกษตรกร กลุ่มอาชีพ นำสินค้ามาจำหน่าย และพัฒนาด้านเศรษฐกิจในทุกรูปแบบเพื่อสร้างชุมชน ให้เข้มแข็งต่อไปในอนาคต

**4) ด้านทรัพยากรธรรมชาติและสิ่งแวดล้อม**

องค์การบริหารส่วนตำบลนนทรี ได้เล็งเห็นปัญหาด้านทรัพยากรธรรมชาติและสิ่งแวดล้อม โดยประชาชนยังขาดความรู้ ความเข้าใจในการใช้ ทรัพยากรธรรมชาติอย่างประหยัด และขาดจิตสำนึก ในการ บำรุงรักษาทรัพยากรธรรมชาติและสิ่งแวดล้อม ทำให้เกิดมลพิษต่างๆ ซึ่งองค์การบริหารส่วนตำบลนนทรีได้ดำเนินการทำข้อตกลงกับโรงงานอุตสาหกรรมให้รายงานผลของน้ำเสียทุกเดือน ขุดลอกคลองระบายน้ำ กำจัดวัชพืช ขุดลอกคลองสาธารณะ ซึ่งก็แก้ปัญหาได้ระดับหนึ่ง ในปัจจุบันจะต้องพัฒนาคุณภาพสิ่งแวดล้อมให้สมดุลต่อไป

**5) ด้านการบริหารจัดการบ้านเมืองที่ดี**

รัฐบาลได้มีการกระจายอำนาจสู่ท้องถิ่น เพื่อให้ประชาชนในท้องถิ่นได้เข้ามาบริหารจัดการ และมีส่วนร่วมในการปกครองตนเองในรูปของกระบวนการประชาคมหมู่บ้าน มีการพัฒนาบุคลากรเพื่อให้ทันกับเทคโนโลยีที่ทันสมัย โดยจัดส่งบุคลากรไปศึกษาอบรมความรู้ในด้านต่างๆ เพื่อเพิ่มประสิทธิภาพในการทำงาน รวมทั้งจัดหาเครื่องมือ วัสดุอุปกรณ์ เครื่องใช้ต่าง ๆ ให้สามารถปฏิบัติงานได้รวดเร็วและทันสมัย มีการเผยแพร่ประชาสัมพันธ์ ผลการดำเนินงานให้ประชาชนได้รับทราบ ตามหลักธรรมาภิบาลด้วยความโปร่งใสตรวจสอบได้ และมีการส่งเสริมการบริหารงานท้องถิ่นโดยใช้เทคนิคระบบสารสนเทศ เพื่อความรวดเร็วทั่วถึงและมุ่งเน้นผลสัมฤทธิ์

**๖) ด้านการรักษาความมั่นคงความสงบเรียบร้อยและความปลอดภัยในชีวิต และทรัพย์สิน**

ผลกระทบทางด้านเศรษฐกิจที่ผ่านมา และการแพร่ระบาดของยาเสพติดในปัจจุบัน ทำให้คุณภาพชีวิตของประชาชนไม่ดีเท่าที่ควร ขาดการป้องกันรักษา และการดูแลสุขภาพอนามัยของตนเอง ขาดมีวินัยใน ด้านการกิน ขาดโอกาสทางการศึกษา รวมทั้งสวัสดิการและกิจกรรมนันทนาการไม่เพียงพอ องค์การบริหารส่วนตำบลนนทรี จึงได้มีการส่งเสริมความรู้ และป้องกันการระบาดของยาเสพติดทั้งในเชิงรุกและเชิงรับ รณรงค์ส่งเสริมหมู่บ้านให้ปลอดยาเสพติด พัฒนาคุณภาพชีวิตผู้สูงอายุ ส่งเสริมให้เยาวชน และประชาชนใช้เวลาว่างให้เป็นประโยชน์ สร้างความเข้มแข็งของชุมชนในการป้องกันและแก้ไขปัญหาเอดส์ภายในองค์การบริหารส่วนตำบลนนทรี รวมทั้งส่งเสริมการจัดการศึกษา มีการพัฒนาด้านเศรษฐกิจและสังคมไปพร้อม ๆ กันเพื่อให้ประชาชนมีคุณภาพชีวิตที่ดีขึ้น

**การวิเคราะห์ศักยภาพ**

10

เพื่อประเมินสภาพการพัฒนาในปัจจุบัน และโอกาสในการพัฒนาในอนาคตขององค์การบริหารส่วนตำบลนนทรีเป็นการประเมินถึงโอกาสและภาวะคุกคามหรือข้อจำกัด เป็นสภาวะแวดล้อมภายนอกที่มีผลต่อการพัฒนาท้องถิ่น รวมถึงจุดแข็งและจุดอ่อนของท้องถิ่น อันเป็นสภาวะแวดล้อมภายในขององค์การบริหารส่วนท้องถิ่น โดยใช้เทคนิคการ SWOT analysis เพื่อพิจารณาศักยภาพการพัฒนาขององค์การบริหารส่วนตำบลนนทรี ในภาพรวม ดังนี้

1. **จุดแข็ง (S = STRENGTH)**

* ด้านการบริหารจัดการและความต้องการ ประชาชนมีความต้องการ ผู้นำ ผู้บริหาร สนับสนุนแนวคิดและกำหนดนโยบายการพัฒนาในด้านโครงสร้างพื้นฐานอย่างต่อเนื่อง
* บุคลากร องค์การบริหารส่วนตาบลนนทรี มีบุคลากรและอัตรากำลัง จำนวนและคุณวุฒิ อยู่ในระดับที่พร้อมที่จะดำเนินการตามนโยบายการบริหารงาน
* งบประมาณต้นทุนการดำเนินงานด้านโครงสร้างพื้นฐาน โดยเฉลี่ยอยู่ในระดับที่สูงมากโดยเฉพาะการก่อสร้างถนนคอนกรีตเสริมเหล็ก ส่วนต้นทุนอื่นๆขึ้นอยู่กับท้องตลาด
* เทคนิคการทำงาน ส่วนมากเป็นงานที่ไม่ต้องใช้เทคนิคและวิธีการทำงานในระดับสูง
* งบประมาณ ต้นทุนการดำเนินงาน โดยเฉลี่ยอยู่ในระดับที่ไม่สูงมาก ด้านการบริหารจัดการ ผู้นำ ผู้บริหาร สนับสนุนแนวคิดและกำหนดนโยบายการพัฒนาในด้านสังคมและการศึกษาสาธารณสุขอย่างต่อเนื่อง
* ด้านการบริหารจัดการ ผู้นำ ผู้บริหาร สนับสนุนแนวคิดและกำหนดนโยบายการพัฒนาในด้านการท่องเที่ยวและการจัดการทรัพยากรธรรมชาติสิ่งแวดล้อม
* ด้านการบริหารจัดการ ผู้นำ ผู้บริหาร สนับสนุนแนวคิดและกำหนดนโยบายการพัฒนาในด้านตามแผนการกระจายอำนาจและโครงการอันเนื่องมาจากพระราชดำริ
* ประชาชนได้รับประโยชน์ในโครงการอันเนื่องมาจากพระราชดาริมาก
* มีศูนย์บริการประชาชน เจ้าหน้าที่ด้านความมั่นคงและมีการจัดตั้งอาสาสมัครป้องกันตนเองทุกหมู่บ้านเพื่อดูแลความสงบเรียบร้อยภายในตำบล
* มีการจัดโครงการภายในที่เหมาะสม สอดคล้องกับภารกิจและชุมชน
* มีการบริหารจัดการที่ยึดหลักธรรมาภิบาล
* มีขนบธรรมเนียมประเพณีและวัฒนธรรมท้องถิ่นที่น่าท่องเที่ยวให้ความสนใจ

**2) จุดอ่อน (W= WEAKNESS)**

11

โครงการขนาดใหญ่ต้องใช้งบประมาณสูง องค์การบริหารส่วนตำบลนนทรีไม่สามารถดำเนิน โครงการได้

* มีจำนวนโครงการที่ต้องการจำนวนมาก และไม่ทั่วถึงได้
* ระบบฐานข้อมูลด้านเศรษฐกิจและความยากจนไม่ถูกต้อง ไม่ชัดเจนประชาชนให้ข้อมูล คลาดเคลื่อนประชาชนยังสนใจ และมีความจริงใจ หรือตั้งใจจริงในโครงการที่รัฐจัดให้ความช่วยเหลือ
* ระบบฐานข้อมูลด้านสังคมและสาธารณสุขไม่ถูกต้อง ไม่ชัดเจน ประชาชนให้ข้อมูลที่คลาดเคลื่อน ประชาชนยังไม่สนใจและมีความจริงใจหรือตั้งใจจริงในโครงการที่รัฐจัดให้ความช่วยเหลือ
* ประชาชนยังขาดความสนใจในเรื่องการเมืองการปกครอง
* ประชาชนยังไม่เข้าใจบทบาทของตนเองในการพัฒนาท้องถิ่น
* ประชาชนยังขาดความสนใจในเรื่องการการรับผิดชอบร่วมมือกันในการบริหารและเข้าร่วมประชุม
* ประชาชนได้รับผลประโยชน์จากการทำอาชีพเสริมได้ค่อนข้างน้อยเนื่องจากไม่มีการเชื่อมโยงด้านการจำหน่ายผลิตภัณฑ์ในตำบล

1. **โอกาส (O= OPPORTUNITY)**

* รัฐธรรมนูญแห่งราชอาณาจักรไทย พ.ศ.2550 ให้การสนับสนุนการดำเนินงานของท้องถิ่น ไม่ว่าจะเป็นด้านเศรษฐกิจท้องถิ่น ระบบสาธารณูปโภค สาธารณูปการ เป็นต้น
* พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นมีหน้าที่ในการจัดระบบบริการสาธารณะ เพื่อประโยชน์ของประชาชนในท้องถิ่น โดยที่หน่วยงานส่วนกลางและส่วนภูมิภาค ส่งเสริมและสนับสนุนการถ่ายโอนภารกิจให้แก่ อบต.
* ยุทธศาสตร์การพัฒนาด้านการท่องเที่ยวและการจัดการทรัพยากรธรรมชาติสิ่งแวดล้อม เป็นยุทธศาสตร์การพัฒนาระดับชาติที่รัฐบาลส่งเสริม

1. **อุปสรรคหรือข้อจำกัด (T= THREAT)**

* โครงการที่ต้องใช้เทคโนโลยีสูง หรือความชำนาญเป็นพิเศษ องค์การบริหารส่วนตำบลนนทรี ยังไม่มีความชำนาญและบุคลากร
* งบประมาณที่ได้รับการอุดหนุนไม่เพียงพอ การแก้ไขปัญหาด้านเศรษฐกิจและความยากจนเป็นงานที่ต้องอาศัยความร่วมมือจากหลายๆส่วนที่ต้องประสานงานกันถึงจะเกิดผลสัมฤทธิ์เกี่ยวข้องค่อนข้างมากทำให้การดำเนินงานไม่คล่องตัวเกิดความล่าช้าในการทำงาน ประชาชนจึงเกิดความเบื่อหน่าย
* การแก้ไขปัญหาด้านสังคมและการสาธารณสุขเป็นงานที่ต้องอาศัยความร่วมมือจากหลายๆส่วนที่ต้องประสานงานกันถึงจะเกิดผลสัมฤทธิ์
* การพัฒนาด้านการเมือง การบริหาร เป็นงานที่ต้องอาศัยจิตสำนึก เกี่ยวกับการใช้ดุลพินิจส่วนบุคคล จึงเป็นงานที่ค่อนข้างจะคาดเดาผลงานได้ยาก ขาดการบูรณาการและการประสานงานที่ดีในหน่วยงานที่เกี่ยวข้อง

**ส่วนที่ 4**

12

**แผนส่งเสริมการท่องเที่ยว ประจำปีงบประมาณ 2560**

แผนงาน/โครงการ/กิจกรรม ประจำปีงบประมาณ 2560

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ที่ | โครงการ/กิจกรรม | วัตถุประสงค์ | เป้าหมาย | งบประมาณที่ได้มา | | | ตัวชี้วัด | ผลที่คาดว่าจะได้รับ | หน่วยงานที่รับผิดชอบ |
| 2560 | 2561 | 2562 |
| 1 | โครงการขุดลอกคลองหรือแหล่งน้ำธรรมชาติ | ขุดลอกคลองหรือแหล่งน้ำธรรมชาติที่ตื้นเขินให้สามารถเก็บกักน้ำได้ปริมาณมากขึ้นและพัฒนาเป็นแหล่งท่องเที่ยว | คลองตะเข้ หมู่ 11  อ่างเก็บน้ำอ่างศิลา หมู่ 1 |  |  |  | ร้อยละความพึงพอใจของผู้อาศัยบริเวณแหล่งน้ำหรือบริเวณใกล้เคียง | นักท่องเที่ยวได้รับความสะดวกในการเดินทางไปยังแหล่งท่องเที่ยว  เกษตรกรได้มีแหล่งน้ำทำการเกษตร | กองช่าง |
| 2 | โครงการจัดทำป้ายชื่อ/ป้ายบอกทางสถานที่ท่องเที่ยว | เพื่ออำนวยความสะดวกแก่ผู้มาผักผ่อนในสถานที่ท่องเที่ยว | มีการติดตั้งป้ายตามสถานที่ท่องเที่ยว |  |  |  | มีป้ายประชาสัมพันธ์แหล่งท่องเที่ยวอย่างทั่วถึง | ผู้มาผักผ่อนในสถานที่ท่องเที่ยวได้รับความสะดวก | สำนักปลัด |
| 3 | โครงการเพิ่มพื้นที่สีเขียวตำบลนนทรี | เพื่อเพิ่มพื้นที่สีเขียว  ลดภาวะโลกร้อน | เพื่อพัฒนาเป็นแหล่งท่องเที่ยวชุมชน |  |  |  | นักเรียน เยาวชน ประชาชนทั่วไปมีส่วนร่วมในการปลูกต้นไม้เพื่อลดภาวะโลกร้อน | มีแหล่งท่องเที่ยวชุมชนเพิ่มมากขึ้น | สำนักปลัด |
| 4 | โครงการคลองยางสวยน้ำใสสะอาด ชุมชนร่มรื่น | เพื่อส่งเสริมให้ประชาชนดูแลรักษาคลองยางให้สะอาด | จัดกิจกรรมการประกวดคลองยางในพื้นที่รับผิดชอบแต่ละหมู่บ้าน |  |  |  | ความพึงพอใจของผู้ที่อยู่บริเวณแหล่งน้ำและนักท่องเที่ยว | ภูมิทัศน์ของคลองยางมีความสะอาดและสวยงามเป็นการส่งเสริมการท่องเที่ยวในตำบล | ส่วนสาธารณสุข |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ที่ | โครงการ/กิจกรรม | วัตถุประสงค์ | เป้าหมาย | งบประมาณที่ได้มา | | | ตัวชี้วัด | ผลที่คาดว่าจะได้รับ  13 | หน่วยงานที่รับผิดชอบ |
| 2560 | 2561 | 2562 |
| 5 | โครงการปรับปรุงภูมิทัศน์ภายในหมู่บ้าน | เพื่อส่งเสริมให้ประชาชนดูแลรักษาสภาพแวดล้อมภายในตำบลนนทรี | ปรับภูมิทัศน์ภายในหมู่บ้าน |  |  |  | ร้อยละความพึงพอใจผู้ที่อยู่บริเวณและนักท่องเที่ยว | ภูมิทัศน์ของสภาพแวดล้อมสะอาดและสวยงาน เป็นการส่งเสริมการท่องเที่ยว | ส่วนสาธารณสุข |
| 6 | การเผยแพร่ข้อมูลแหล่งท่องเที่ยวผ่านช่องทางระบบเทคโนโลยีสารสนเทศ | เพื่อนำเสนอข้อมูลแหล่งท่องเที่ยวในเขตตำบลนนทรีผ่านทางช่องทางเว็ปไซต์และสื่อโซเชียลมีเดีย | จัดทำสื่อนำเสนอข้อมูลแหล่งท่องเที่ยวในเขต อบต.นนทรี |  |  |  | มีการเผยแพร่แหล่งข้อมูลท่องเที่ยวทางระบบสารสนเทศ | ประชาชนทั่วไปได้รับทราบข้อมูลแหล่งท่องเที่ยวในเขต อบต.นนทรี อย่างต่อเนื่อง | สำนักปลัด |
| 7 | การจัดทำสื่อประชาสัมพันธ์ การท่องเที่ยวตำบลนนทรี | เพื่อผลิตสื่อและพัฒนาช่องทางในการประชาสัมพันธ์ กิจกรรมของ อบต.นนทรี | จัดทำแผ่นพับ ป้ายประชาสัมพันธ์  วารสารประชาสัมพันธ์ |  |  |  | มีการจัดทำสื่อประชาสัมพันธ์ครอบคลุมทุกรูปแบบ | ประชาชนในเขต อบต.นนทรี ได้รับทราบข้อมูลข่าวสารการดำเนินกิจกรรมโครงการต่าง ๆ ของ อบต.นนทรี | สำนักปลัด |

2. ยุทธศาสตร์การพัฒนาด้านศาสนา ศิลปะ วัฒนธรรม จารีตประเพณีและภูมิปัญญาท้องถิ่น

กลยุทธ์ 1. ทำนุบำรุงส่งเสริมกิจกรรมทาง ด้านศาสนา

2. ส่งเสริมอนุรักษ์ศิลปวัฒนธรรม จารีตประเพณี ปราชญ์ชาวบ้านและภูมิปัญญาท้องถิ่น

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ที่ | โครงการ/กิจกรรม | วัตถุประสงค์ | เป้าหมาย | งบประมาณที่ได้มา | | | ตัวชี้วัด | ผลที่คาดว่าจะได้รับ | หน่วยงานที่รับผิดชอบ |
| 2560 | 2561 | 2562 |
| 1 | โครงการส่งเสริมงานประเพณีศิลปวัฒนธรรม  ภูมิปัญญาท้องถิ่น หรือวันสำคัญทางพระพุทธศาสนา | เพื่ออนุรักษ์ ขนมธรรมเนียมประเพณี ศาสนา ศิลปวัฒนธรรม | โครงการจัดงานประเพณีสู่ขวัญข้าว |  |  |  | มีกิจกรรมร่วมกันสืบทอดประเพณีทางศาสนา วัฒนธรรมและภูมิปัญญาท้องถิ่น | ประชาชนได้ร่วมกันสืบทอดประเพณีโบราณ และส่งเสริมการท่องเที่ยว | กองการศึกษา |

แผนดำเนินงานส่งเสริมการท่องเที่ยว ประจำปีงบประมาณ 2560

14

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ลำดับที่ | โครงการ/กิจกรรม | รายละเอียดของโครงการ/กิจกรรม | พ.ศ.2559 | | | พ.ศ.2560 | | | | | | | | |
| ต.ค. | พ.ย. | ธ.ค. | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1 | การเผยแพร่ข้อมูลแหล่งท่องเที่ยว  ผ่านช่องทางระบบเทคโนโลยีสารสนเทศ | จัดทำสื่อนำเสนอข้อมูลแหล่งท่องเที่ยวในเขต อบต.นนทรี ผ่านทางช่องทางเวปไซต์ อบต.นนทรี และสื่อโซเชียลมีเดีย เช่น facebook เป็นต้น |  |  |  |  |  |  |  |  |  |  |  |  |
| 2 | โครงการจัดงานประเพณีสู่ขวัญข้าว | จัดงานประเพณีสู่ขวัญข้าว เพื่ออนุรักษ์ประเพณีวัฒนธรรม  จัดให้มีการจำหน่ายสินค้าพื้นบ้าน ภูมิปัญญาท้องถิ่นให้กับนักท่องเที่ยว |  |  |  |  |  |  |  |  |  |  |  |  |
| 3 | การจัดทำสื่อประชาสัมพันธ์ การท่องเที่ยวตำบลนนทรี | จัดทำแผ่นพับประชาสัมพันธ์การท่องเที่ยวตำบลนนทรี |  |  |  |  |  |  |  |  |  |  |  |  |